Document ID: 31986R3639

*****
ΚΑΝΟΝΙΣΜΟΣ (ΕΟΚ) αριθ. 3639/86 ΤΗΣ ΕΠΙΤΡΟΠΗΣ
της 28ης Νοεμβρίου 1986
σχετικά με την ενημέρωση της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 σχετικά με τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 2845/77 (2), και ιδίως τα άρθρα 36 και 41 στοιχείο β),
την πράξη προσχώρησης της Ισπανίας και της Πορτογαλίας, και ιδίως το άρθρο 26 και το παράρτημα Ι μέρος ΧΙΙΙ σημείο 3,
Εκτιμώντας:
ότι, σύμφωνα με το άρθρο 35 του κανονισμού (ΕΟΚ) αριθ. 1736/75, απαιτείται η επεξεργασία των δεδομένων σύμφωνα με την ισχύουσα έκδοση της ονοματολογίας των χωρών, που περιλαμβάνεται στο παράρτημα Γ·
ότι το άρθρο 36 του εν λόγω κανονισμού επιβάλλει στην Επιτροπή την υποχρέωση να δημοσιεύει στην Επίσημη Εφημερίδα των Ευρωπαϊκών Κοινοτήτων την ονοματολογία των χωρών στην έκδοσή της που ισχύει από την 1η Ιανουαρίου κάθε έτους·
ότι η έκδοση που ίσχυε από την 1η Ιανουαρίου 1986 προσαρτήθηκε στον κανονισμό (ΕΟΚ) αριθ. 3431/85 της Επιτροπής (3)·
ότι πρέπει να δημοσιευτεί η έκδοση της ονοματολογίας των χωρών που θα ισχύει από την 1η Ιανουαρίου 1987·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικών Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση της ονοματολογίας των χωρών για τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών της, που ισχύει απο την 1η Ιανουαρίου 1987, προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1986.

Labels: 3
19